**Табела 5.2** Спецификација предмета – Мастер рад

|  |  |
| --- | --- |
| **Студијски програм:** Мастер академске студије социјалног рада | |
| **Назив предмета:** Мастер рад – израда и одбрана | |
| **Наставник:** Ментор по избору студента | |
| **Статус предмета:** Обавезни / изборни | |
| **Број ЕСПБ**: 16 | |
| **Услов**: Положени испити из првог семестра, обављен студијско-истраживачки рад и обављена пракса. | |
| **Циљ**  Развијање способности студената да самостално (уз менторско вођење) реализују теоријско и/или емпиријско истраживање у изабраној области; оспособљавање за самосталну обраду прикупљених података, анализу и интерпретацију истраживачких налаза; развијање вештине академског писањауз коришћење одговарајуће стручне и научне литературе; развијање вештине сажетог представљања рада и аргументоване одбране. | |
| **Исход**  Способност стручног и научног приступа изабраном проблему истраживања; уочавање повезаности између одабраног проблема истраживања и адекватне методолошке процедуре за проучавање проблема; студент уме да у складу са правилима академског писања развије структуру истраживачког рада, самостално спроведе истраживање, аналитички размотри и изведе утемељене закључке на основу спроведеног истраживања; систематизује, анализира и критички промишља проблеме из домена социјалног рада, користи доступне изворе података (примарне и секундарне изворе, попут статистичких и сл.) релевантне за област социјалног рада; студент уме да презентује и усмено образлаже резултате истраживања до којих је дошао проучавајући изабрани проблем и аргументовано одговара на питања. | |
| **Садржај:**  Мастер рад представља истраживачки рад студента у коме демонстрира познавање методологије истраживања у одабраној области. У њему постоји јасно образложење примењеног теоријско-методолошког приступа и прецизно одређење основних појмова кључних за тему истраживања.  Студент припрема завршни рад у форми која садржи следећа поглавља: Увод, Теоријски део, Методолошки део, Приказ резултата, Дискусија, Закључак, Литература и Прилози. После стављања предложене радне верзије завршног рада на увид ментору и члановима комисије и усвајања корекције које комисија предлажи, студент предаје коначну верзију завршног рада у одговарајућем броју штампаних примерака и електронској форми надлежној служби.  На одбрани завршног рада експозе треба да садржи основне резултате теоријског и истраживачког рада. Након експозеа студент одговара на питања комисије и треба да демонстрира да је способан да аргументовано брани свој приступ и налазе. | |
| **Број часова** | 4 |
| **Литература**  У складу са изабраном темом. | |
| **Методе извођења**  Менторски рад, самостално претраживање и коришћење литературе, самостални теренски истраживачки рад, консултативни рад са другим релевантним стручњацима, самостално писање завршног рада. | |
| **Оцена (максимални број поена 100)** | |
| Квалитет мастер рада (теоријска и методолошка утемељеност истраживања, концептуализација, избор метода, техника и инструмената, избор узорка, примереност аналитичких алата за анализу података, дискусија резултата истраживања, академско писање) – 70 поена  Усмена презентација и одбрана мастер рада – 30 поена. | |